แอนนา ภรรยา “ไฮโซลูกนัท” ถอนตัวชิงเก้าอี้ ส.ก.เขตสวนหลวง
แอนนา ภรรยา "ไฮโซลูกนัท" ถอนตัวชิงเก้าอี้ ส.ก.เขตสวนหลวง เพื่อพิสูจน์ความบริสุทธิ์ หลังก่อนหน้านี้ได้เข้าแจ้งความ “นายปริญญ์ พานิชภักดิ์” ล่วงละเมิดทางเพศ
แอนนา ภรรยา "ไฮโซลูกนัท" ถอนตัวชิงเก้าอี้ ส.ก.เขตสวนหลวง เพื่อพิสูจน์ความบริสุทธิ์ หลังก่อนหน้านี้ได้เข้าแจ้งความ “นายปริญญ์ พานิชภักดิ์” ล่วงละเมิดทางเพศ
16 เม.ย. 2565

ผู้สื่อข่าวรายงานว่า วันนี้ (16 เม.ย.2565) นางสาวหทัยรัตน์ วิทยพูม หรือ แอนนา ภรรยา “ลูกนัท” (ไฮโซลูกนัท) โพสต์ผ่านเฟซบุ๊กส่วนตัวประกาศถอนตัวจากผู้สมัคร ส.ก.เขตสวนหลวง พรรครวมไทยยูไนเต็ด เพื่อพิสูจน์ความบริสุทธิ์ใจ โดยระบุข้อความว่า 2 วันมานี้ความรู้สึกเหมือนยาวนานเป็นเดือน เหมือนถูกข่มขืนซ้ำจากคนคนเดิม และสังคมรับรู้ แอนคิดว่าแอนได้ทำหน้าที่ของตัวเองอย่างเต็มที่แล้ว หลังจากนี้ขอแค่ให้ความยุติธรรม ความเท่าเทียมบังเกิดกับประชาชน คนเดินดิน คนธรรมดาอย่างแอน และน้องๆพี่ๆผู้เสียหาย ทุกๆคนนะ สู้ๆ
ขอบคุณสามี ที่คอยดูแลจิตใจไม่ห่าง ขอบคุณครอบครัว ขอบคุณเพื่อนๆที่ส่งกำลังใจมา ในเวลาที่แอนต้องการมันมากที่สุด ขอบคุณจริงๆ ขอบคุณพี่ๆสื่อที่ให้ความสนใจและทำข่าวในวันหยุดแบบไม่หลับไม่นอน ขอบคุณ ทนายตั้ม ที่รับเรื่องทำงานอย่างหนักและตรงไปตรงมา
ฝากด้วยนะคะ หลักฐานเยอะมาก ผู้เสียหายเยอะมาก ขอร้องจริงๆ นี่คือคดีอาชญากรรมในประเทศไทยนะคะ ผู้ก่อเหตุทำหลายครั้งและไม่มีท่าทีสำนึกผิด คนใกล้ตัว คนวงใน คนรับรู้พฤติกรรมเยอะมาก ขอความกรุณาอย่าเอาเรื่องการเมืองมาปกปิดความผิด อย่าเบี่ยงประเด็น ต่อจากนี้ขอให้พี่ๆตำรวจ พี่ๆสื่อและสามี ฝากจับตาดูให้ดีดีนะคะ ช่องว่างในกฎหมายมันเยอะมากค่ะ หากยอมรับแต่คดีลวนลาม คงเสียแค่ค่าปรับและลอยนวลออกมา มั่นใจเหมือนเดิม
อย่างที่เคยบอกไปตั้งแต่แรก เราเลือกที่จะออกมาพูดวันนี้ เพราะรู้ว่าคนๆนี้กำลังโกหก ในขณะเดียวกันถ้าคนๆนี้ได้รับโทษและยอมรับ แอนคงทำเพียงแค่แชร์ข่าว คงไม่ออกมาเล่าอะไรหากคนทำผิดยอมรับ และได้รับผลจากการกระทำ ในวันนี้ได้ออกมาพูดในที่สาธารณชนแล้วหวังว่าจะเป็นประโยชน์นะคะ สำหรับคนที่เป็นห่วงว่าจะใช้ชีวิตต่อไปยังไง ไม่ต้องห่วงนะคะเพราะ เมื่อคุณถูกกระทำคนที่น่าอายคือคนกระทำ ไม่ใช่เหยื่อค่ะ
เพิ่มเติม แอนขออนุญาต ถอนตัวจากเป็นผู้สมัครชิงตำแหน่งเก้าอี้ ส.ก.เขตสวนหลวง พรรครวมไทยยูไนเต็ด เพื่อพิสูจน์ความบริสุทธ์ใจค่ะ
อนึ่งก่อนหน้านี้นางสาวหทัยรัตน์ วิทยพูม ได้เข้าแจ้งความกับพนักงานสอบสวน สน.ลุมพินี ให้ดำเนินคดีกับนายปริญญ์ พานิชภักดิ์ ระบุว่า เคยถูกนายปริญญ์ลวงไปข่มขืนกระทำชำเรา
